I 1958, etter å ha vunnet 2-1 på hjemmebane i kvartfinalen i Europacupen, spilte Manchester United bortekamp mot Røde Stjerne i Beograd. Det ingen kunne vite var at denne kampen den 5. februar skulle bli den siste for mange av de såkalte Busby Babes. Den 6. februar 1958 blir husket som en av de store tragediene som har rammet fotballverden og sport generelt. Flyet, som var på vei til Manchester, landet i München for å fylle bensin, og da det skulle ta av igjen i tett snøvær, gikk det i bakken. 21 av de 44 passasjerene og mannskapet mistet livet i styrten. Åtte av de omkomne var United-spillere. Tragedien er kjent som München-ulykken.